ai4bharat/Pralekha huggingface dataset:
ଅର୍ଥ ମନ୍ତ୍ରଣାଳୟ
ଭାରତରେ କୋଭିଡ-19 ମୁକାବିଲା ଲାଗି ଭାରତ ସରକାର ଓ ଏଆଇଆଇବି ମଧ୍ୟରେ 50 କୋଟି ଡଲାର ଋଣଚୁକ୍ତି ସ୍ଵାକ୍ଷରିତ
କୋଭିଡ-19 ମହାମାରୀର ମୁକାବିଲା ଏବଂ ଜନ ସ୍ଵାସ୍ଥ୍ୟ ପ୍ରସ୍ତୁତିକୁ ସୁଦୃଢ଼ କରିବା ଲାଗି ଭାରତକୁ ସହାୟତା କରିବା ନିମନ୍ତେ ଆଜି ଭାରତ ସରକାର ଓ ଏସୀୟ ଭିତ୍ତିଭୂମି ନିବେଶ ବ୍ୟାଙ୍କ  ମଧ୍ୟରେ 50 କୋଟି ଆମେରିକୀୟ ଡଲାରର ଏକ ଋଣଚୁକ୍ତି ସ୍ଵାକ୍ଷରିତ ହୋଇଛି। “କୋଭିଡ-19 ଜରୁରିକାଳୀନ ମୁକାବିଲା ଏବଂ ସ୍ଵାସ୍ଥ୍ୟ ବ୍ୟବସ୍ଥା ପ୍ରସ୍ତୁତି ପ୍ରକଳ୍ପ” ନାମକ ଏହି ଚୁକ୍ତି ସ୍ଵାସ୍ଥ୍ୟସେବା କ୍ଷେତ୍ରରେ ବ୍ୟାଙ୍କ ପକ୍ଷରୁ ଭାରତକୁ ମିଳିଥିବା ସର୍ବପ୍ରଥମ ସହଯୋଗ।
ଏହି ନୂଆ ସହଯୋଗ ଦେଶର ସମସ୍ତ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶରେ କାର୍ଯ୍ୟକାରୀ ହେବ। ଏହି ଅର୍ଥରେ ସଂକ୍ରମିତ ଲୋକ, ବିପଦ ଥିବା ଲୋକ, ଚିକିତ୍ସା ଓ ଜରୁରିକାଳୀନ ବ୍ୟକ୍ତି ଓ ସେବା ପ୍ରଦାନକାରୀ, ଡାକ୍ତରୀ ଓ ପରୀକ୍ଷଣ ସୁବିଧା ଓ ଜାତୀୟ ଓ ପଶୁ ଚିକିତ୍ସା ସଂସ୍ଥାଗୁଡ଼ିକର ଆବଶ୍ୟକତା ପୂରଣ କରାଯାଇପାରିବ।
ଭାରତ ସରକାରଙ୍କ ପକ୍ଷରୁ ଅର୍ଥ ମନ୍ତ୍ରଣାଳୟ ଅଧୀନ ଆର୍ଥିକ ବ୍ୟାପାର ବିଭାଗର ଅତିରିକ୍ତ ସଚିବ ଶ୍ରୀ ସମୀର କୁମାର ଖାରେ ଏବଂ ଏଆଇଆଇବି ପକ୍ଷରୁ କାର୍ଯ୍ୟକାରୀ ଡିଜି ରଜତ ମିଶ୍ର ଏହି ଚୁକ୍ତିରେ ସ୍ଵାକ୍ଷର କରିଥିଲେ।
ଏହି ଅବସରରେ ଶ୍ରୀ ଖାରେ କହିଥିଲେ ଯେ ଏଆଇଆଇବି ପକ୍ଷରୁ ଏହି ସହାୟତା କୋଭିଡ-19 ମୁକାବିଲା କ୍ଷେତ୍ରରେ ଭାରତର ଜାତୀୟ ସ୍ଵାସ୍ଥ୍ୟ ସେବା ବ୍ୟବସ୍ଥାକୁ ସୁଦୃଢ଼ କରିବ ଏବଂ ମହାମାରୀ ମୁକାବିଲା ଦିଗରେ ଭାରତ ସରକାରଙ୍କ ପ୍ରୟାସରେ ସହାୟକ ହୋଇପାରିବ।
ଏଆଇଆଇବିର ଉପସଭାପତି  ଡି.ଜେ. ପାଣ୍ଡିଆନ କହିଥିଲେ ଯେ ପ୍ରଭାବୀ ଢଙ୍ଗରେ କୋଭିଡ-19 ରୋଗୀଙ୍କୁ ଚିକିତ୍ସା କରିବା ଏବଂ ତୁରନ୍ତ ଏହାର ସଂକ୍ରମଣକୁ ରୋକିବା ଜରୁରି ପ୍ରାଥମିକତା। ଏହି ପାଣ୍ଠି ଭବିଷ୍ୟତର ସଂକ୍ରାମକ ରୋଗକୁ ପ୍ରଭାବୀ ଢଙ୍ଗରେ ମୁକାବିଲା ଦିନରେ ଭାରତର ସାମର୍ଥ୍ୟକୁ ବଢ଼ାଇବ।
ସୂଚନାଯୋଗ୍ୟ ଯେ ବିଶ୍ଵ ବ୍ୟାଙ୍କ ପକ୍ଷରୁ ଏହି ପ୍ରକଳ୍ପକୁ ପାଣ୍ଠିଯୋଗାଣ କରାଯାଉଛି । ପ୍ରକଳ୍ପ ବାବଦ ମୋଟ ବ୍ୟୟବରାଦ 150 କୋଟି ଡଲାର ମଧ୍ୟରୁ ବିଶ୍ଵବ୍ୟାଙ୍କ 100 କୋଟି ଡଲାର ଏବଂ ଏଆଇଆଇବି 50 କୋଟି ଡଲାର ଅର୍ଥ ଯୋଗାଇଦେବ । ସ୍ଵାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଅଧୀନ ଜାତୀୟ ସ୍ଵାସ୍ଥ୍ୟ ମିଶନ, ଜାତୀୟ ରୋଗ ନିୟନ୍ତ୍ରଣ କେନ୍ଦ୍ର  ଏବଂ ଭାରତୀୟ ଚିକିତ୍ସା ଗବେଷଣା ପରିଷଦ  ଦ୍ଵାରା ଏହି ପ୍ରକଳ୍ପ କାର୍ଯ୍ୟକାରୀ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗଣିତଜ୍ଞ ତଥା ପଦ୍ମଶ୍ରୀ ବିଜେତା ଶ୍ରୀ ଆରଏଲ କଶ୍ୟପଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଣିତଜ୍ଞ ତଥା ପଦ୍ମଶ୍ରୀ ବିଜେତା ଶ୍ରୀ ଆରଏଲ କଶ୍ୟପଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଶ୍ରୀ ଆରଏଲ କଶ୍ୟପ ଜଣେ ବହୁମୁଖୀ ପ୍ରତିଭାସମ୍ପନ୍ନ ବ୍ୟକ୍ତି ଏବଂ ବିଦ୍ୱାନ ଥିଲେ । ତାଙ୍କ ଗାଣିତିକ ଓ ବୈଜ୍ଞାନିକ ଜ୍ଞାନର ପରିଧି ବ୍ୟାପକ ଥିଲା । ଭାରତୀୟ ସଂସ୍କୃତିକୁ ନେଇ ସେ ଗର୍ବିତ ବୋଧ କରିବା ସହ ବୈଦିକ ଶିକ୍ଷାରେ ମଧ୍ୟ ପାରଙ୍ଗମ ଥିଲେ । ତାଙ୍କ ବିୟୋଗରେ ଦୁଃଖିତ । ତାଙ୍କ ପରିବାରକୁ ସମବେଦନା । ଓମ ଶାନ୍ତି ।”
SR
(
ଆଦିବାସୀ ବ୍ୟାପାର ମନ୍ତ୍ରଣାଳୟ
ଏକଲବ୍ୟ ଆବାସୀୟ ବିଦ୍ୟାଳୟ ନିର୍ମାଣ ତ୍ୱରାନ୍ୱିତ
ଜନଜାତୀୟ ଗୌରବ ଦିବସ ଅବସରରେ ପ୍ରଧାନମନ୍ତ୍ରୀଙ୍କ ଦ୍ୱାରା ୫୦ଟି ଏକଲବ୍ୟ ଆଦର୍ଶ ଆବାସିକ ବିଦ୍ୟାଳୟ ଭିତ୍ତିପ୍ରସ୍ତର ସ୍ଥାପନ ସହ ଏକଲବ୍ୟ ବିଦ୍ୟାଳୟ ନିର୍ମାଣ କାର୍ଯ୍ୟ ତ୍ୱରାନ୍ୱିତ
ସାତୋଟି ରାଜ୍ୟ ଓ ଗୋଟିଏ କେନ୍ଦ୍ରଶାସିତ ଅଞ୍ଚଳରେ ପ୍ରତିଷ୍ଠା ହେବ ୨୬ଟି ନୂତନ ଏକଲବ୍ୟ ଆଦର୍ଶ ଆବାସିକ ବିଦ୍ୟାଳୟ
ବିଦ୍ୟାଳୟ ଓ ସାମଗ୍ରୀକ ବିକାଶ ସହ ଜନଜାତୀୟ ଛାତ୍ରଛାତ୍ରୀଙ୍କୁ ଗୁଣାତ୍ମକ ଶିକ୍ଷା ପ୍ରଦାନ ଏକଲବ୍ୟ ଆଦର୍ଶ ଆବାସିକ ବିଦ୍ୟାଳୟର ଲକ୍ଷ୍ୟ
ଆଜାଦୀ କା ଅମ୍ରିତ ମହୋତ୍ସବର ଅଂଶସ୍ୱରୂପ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭୋପାଳଠାରେ ଜନଜାତୀୟ ଗୌରବ ଦିବସ ଅବସରରେ ଗତ ୧୫ତାରିଖ ଦିନ ୫୦ଟି ଏକଲବ୍ୟ ବିଦ୍ୟାଳୟର ଶିଳାନ୍ୟାସ ଭର୍ଚୁଆଲ ମୋଡରେ କରିଛନ୍ତି । ଏହାଫଳରେ ଏହି ବିଦ୍ୟାଳୟଗୁଡିକର ନିର୍ମାଣ କାର୍ଯ୍ୟ ଦ୍ରୁତତର ହୋଇଛି । ଏହି ବିଦ୍ୟାଳୟଗୁଡିକ ସାତଟି ରାଜ୍ୟ ଓ ଗୋଟିଏ କେନ୍ଦ୍ରଶାସିତ ଅଞ୍ଚଳର ୨୬ଟି ଜିଲ୍ଲାରେ ପ୍ରତିଷ୍ଠା ହେଉଛି ।
ଏ ସମ୍ପର୍କରେ ଆଲୋକପାତ କରି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଦେଶବ୍ୟାପୀ ୭୪୦ଟି ଏକଲବ୍ୟ ଆଦର୍ଶ ଆବାସିକ ବିଦ୍ୟାଳୟ ସ୍ଥାପିତ ହେବ । ଶତକଡା ୫୦ଭାଗରୁ ଅଧିକ ଜନଜାତୀୟ ଜନସଂଖ୍ୟା ଥିବା ପ୍ରତ୍ୟେକ ବ୍ଲକ ଓ ଅନୂନ୍ୟ ୨୦ହଜାର ଜନଜାତି ଜନସଂଖ୍ୟା ଥିଲେ ଏହିଭଳି ବିଦ୍ୟାଳୟ ସ୍ଥାପିତ ହେବ । ୫୦ଟି ବିଦ୍ୟାଳୟ ମଧ୍ୟରୁ ଝାଡଖଣ୍ଡରେ ୨୦, ଓଡିଶାରେ ୧୫, ଆନ୍ଧ୍ରପ୍ରଦେଶ ଓ ଛତିଶଗଡରେ ଚାରିଟି ଲେଖାଏଁ, ମହାରାଷ୍ଟ୍ର ୩ଟି, ମଧ୍ୟପ୍ରଦେଶ ଓ ତ୍ରିପୁରାରରେ ଗୋଟିଏ କରି ଏବଂ ଦ୍ରାଦ୍ରା ଓ ନଗରହାବେଳୀରେ ଗୋଟିଏ ବିଦ୍ୟାଳୟ ରହିଛି । ଏହି ବିଦ୍ୟାଳୟଗୁଡିକ ଦୁର୍ଗମ ପାର୍ବତ୍ୟାଂଚଳରେ ଥିବାରୁ ଦେଶର ଜନଜାତୀୟ ଲୋକଙ୍କ ପିଲାମାନେ ଏହାର ସୁବିଧା ପାଇବେ ।
ପ୍ରଧାନମନ୍ତ୍ରୀଙ୍କ ଦ୍ୱାରା ଶିଳାନ୍ୟାସ ସମାରୋରେ ଅନେକ ଗଣ୍ୟମାନ୍ୟ ଅତିଥି ଯୋଗେଦେଇଥିବାବେଳେ ରଙ୍ଗାରଙ୍ଗ ସାଂସ୍କୃତିକ କାର୍ଯ୍ୟକ୍ରମ ମଧ୍ୟ ଆୟୋଜିତ ହୋଇଥିଲା । ୨୦ଟି ବିଦ୍ୟାଳୟ ଶିଳାନ୍ୟାସ ହୋଇଥିବା ଝାଡଖଣ୍ଡରେ କେନ୍ଦ୍ର ଜନଜାତି ବ୍ୟାପାରମନ୍ତ୍ରୀ ଶ୍ରୀ ଅର୍ଜୁନ ମୁଣ୍ଡା ଉପସ୍ଥିତ ଥିଲେ । ଛତିଶଗଡର ସରଗୁଜା ଜିଲ୍ଲା ବାତୈଲୀ ବ୍ଲକରେ ଆୟୋଜିତ ସମାରୋହରେ ରାଜ୍ୟ ଜନଜାତି ବ୍ୟାପାର ମନ୍ତ୍ରୀ ଶ୍ରୀମତୀ ରେଣୁକା ସିଂ ସାରୁତା ଯୋଗଦେଇଥିଲେ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
‘ବିଶ୍ୱ ଯୁବ ଦକ୍ଷତା ଦିବସ’ ଅବସରରେ କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରୀ ଅମିତ ଶାହଙ୍କ ଶୁଭକାମନା
• ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦୂରଦର୍ଶୀ ନେତୃତ୍ୱରେ ଆରମ୍ଭ ‘ସ୍କିଲ ଇଣ୍ଡିଆ ମିଶନ’କୁ ପୂରିଲା ପାଞ୍ଚ ବର୍ଷ
• ‘ସ୍କିଲ ଇଣ୍ଡିଆ ମିଶନ’ ଦେଶର ଯୁବବର୍ଗଙ୍କ ମଧ୍ୟରେ ଉଦ୍ୟମିତାକୁ ପ୍ରୋତ୍ସାହିତ କରିବାର ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛି : ଶ୍ରୀ ଅମିତ ଶାହ
• ନିଯୁକ୍ତି ଆଶାୟୀମାନଙ୍କୁ ନିଯୁକ୍ତିଦାତା ହେବା ପାଇଁ ପ୍ରୋତ୍ସାହିତ କରୁଛି ‘ସ୍କିଲ ଇଣ୍ଡିଆ’; ଏହା ନିଶ୍ଚିତରୂପେ ଆତ୍ମନିର୍ଭର ଭାରତ ଲକ୍ଷ୍ୟକୁ ସାକାର କରିବା କ୍ଷେତ୍ରରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବ: ଶ୍ରୀ ଅମିତ ଶାହ
କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହ ଆଜି ‘ବିଶ୍ୱ ଯୁବ ଦକ୍ଷତା ଦିବସ’ ଅବସରରେ ସମସ୍ତଙ୍କୁ ଶୁଭକାମନା ଜଣାଇଛନ୍ତି । ନିଜ ଟ୍ୱିଟ ବାର୍ତ୍ତାରେ ଶ୍ରୀ ଶାହ କହିଛନ୍ତି ଯେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦୂରଦର୍ଶୀ ନେତୃତ୍ୱରେ ଆରମ୍ଭ କରାଯାଇଥିବା ‘ସ୍କିଲ ଇଣ୍ଡିଆ ମିଶନ’ର ଆଜି ପଞ୍ଚମ ବାର୍ଷିକୀ । ‘ସ୍କିଲ ଇଣ୍ଡିଆ ମିଶନ’ ଦେଶର ଯୁବଗୋଷ୍ଠୀଙ୍କୁ ସଠିକ ସ୍କିଲ ସେଟ ପ୍ରଦାନ କରି ତାଙ୍କର ଅନ୍ତର୍ନିହୀତ ଗୁଣକୁ ବୃଦ୍ଧି କରି ସେମାନଙ୍କୁ ସଶକ୍ତ କରୁଛି ।
ଶ୍ରୀ ଅମିତ ଶାହ କହିଥିଲେ ଯେ ବିଗତ ପାଞ୍ଚ ବର୍ଷ ମଧ୍ୟରେ ‘ସ୍କିଲ ଇଣ୍ଡିଆ ମିଶନ’ ଦେଶର ଯୁବବର୍ଗଙ୍କ ମଧ୍ୟରେ ଉଦ୍ୟମୀତାକୁ ପ୍ରୋତ୍ସାହିତ କରିବା କ୍ଷେତ୍ରରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛି । କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରୀ କହିଥିଲେ ଯେ ‘ସ୍କିଲ ଇଣ୍ଡିଆ’ରେ ନିଯୁକ୍ତି ପାଇଁ ଆଗ୍ରହୀ ଥିବା ଆଶାୟୀମାନଙ୍କୁ ଏବେ ନିଯୁକ୍ତିଦାତା ହେବା ପାଇଁ ପ୍ରୋତ୍ସାହିତ କରାଯାଉଛି । ମୋର ପୂରା ବିଶ୍ୱାସ ଏହା ନିଶ୍ଚିତ ରୂପେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଆତ୍ମନିର୍ଭର ଭାରତର ଲକ୍ଷ୍ୟକୁ ସାକାର କରିବା କ୍ଷେତ୍ରରେ ଏକ ମହତ୍ୱପୂର୍ଣ୍ଣ ଭୂମିକା ଗ୍ରହଣ କରିବ ।
ସ୍କିଲ ଇଣ୍ଡିଆ- ଭାରତ ସରକାରଙ୍କ ଏକ ପଦକ୍ଷେପ ଯେଉଁଥିରେ ଦେଶର ଯୁବଗୋଷ୍ଠୀଙ୍କୁ ସେମାନଙ୍କ କୌଶଳ ଦ୍ୱାରା ଶସକ୍ତ କରିବା ପାଇଁ ଆରମ୍ଭ କରାଯାଇଛି ଯାହା ସେମାନଙ୍କୁ ନିଜ କାର୍ଯ୍ୟ ପରିବେଷଣ କରିବା କ୍ଷେତ୍ରରେ ଅଧିକ ରୋଜଗାରକ୍ଷମ କରିବା ସହିତ ଅଧିକ ଉତ୍ପାଦକ ଭାବେ ଗଢି ତୋଳିବ । ସ୍କିଲ ଇଣ୍ଡିଆ କାର୍ଯ୍ୟକ୍ରମ ଅନ୍ତର୍ଗତ ଅନେକ କ୍ଷେତ୍ରରେ ପାଠ୍ୟକ୍ରମ ଉପଲବ୍ଧ କରାଯାଉଛି ଯାହା ରାଷ୍ଟ୍ରୀୟ କୌଶଳ ଯୋଗ୍ୟତା ଢାଞ୍ଚା ଅନ୍ତର୍ଗତ ଉଦ୍ୟୋଗ ଏବଂ ସରକାରଙ୍କ ଦ୍ୱାରା ମାନ୍ୟତାପ୍ରାପ୍ତ ମାନକଗୁଡିକ ଉପରେ ଗୁରୁତ୍ୱ ପ୍ରଦାନ କରୁଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ମୃତ୍ୟୁହାର ଆହୁରି ସୁଧାର ସହିତ 2.25%ରେ ପହଞ୍ଚିଲା
• ମୋଟ ଆରୋଗ୍ୟଙ୍କ ସଂଖ୍ୟା ବୃଦ୍ଧି ଅବ୍ୟାହତ : 9.5 ଲକ୍ଷ ଟପିଲା
• ଗତକାଲି 35,000ରୁ ଅଧିକ ରୋଗୀ ଆରୋଗ୍ୟ
ଭାରତର ମୃତ୍ୟୁ ହାର ଧୀରେ ଧୀରେ ହ୍ରାସ ପାଇ ବର୍ତ୍ତମାନ ଏହା ମାତ୍ର 2.25 ପ୍ରତିଶତରେ ପହଞ୍ଚିଛି । ବିଶ୍ୱରେ କୋଭିଡ ଜନିତ ସର୍ବନିମ୍ନ ମୃତ୍ୟୁ ହାର ଥିବା ଦେଶ ଭାବରେ ଭାରତର ଯାତ୍ରା ଅବ୍ୟାହତ ରହିଛି । ଘରକୁ ଘର ସର୍ବେକ୍ଷଣ, ତତ୍ପରତା ସହିତ ପରୀକ୍ଷଣ ଏବଂ ମାନକ ଚିକିତ୍ସା ପରିଚାଳନା ନିୟମାବଳୀ ସହିତ କଣ୍ଟେନମେଣ୍ଟକୁ କାର୍ଯ୍ୟକାରୀ କରିବା ଫଳରେ ଡାକ୍ତରଖାନା ଉପରେ ଚାପ ପଡ଼ିନାହିଁ। ଲକ୍ଷଣହୀନ ରୋଗୀଙ୍କୁ ଘରୋଇ ଏକାନ୍ତବାସ ରଖାଯାଇପାରିବା ଯୋଗୁ କୋଭିଡ ପରିଚାଳନାରେ ଏପରି ସଫଳତା ମିଳିପାରିଛି।
କେନ୍ଦ୍ର ସରକାରଙ୍କ ମାର୍ଗଦର୍ଶନରେ, ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ଗୁରୁତର ମାମଲାଗୁଡିକୁ ସଫଳ ପରିଚାଳନା କରିବାରେ ସଫଳ ହୋଇଛନ୍ତି। ଆଞ୍ଚଳିକ ସ୍ୱାସ୍ଥ୍ୟ ସେବା କର୍ମଚାରୀଙ୍କୁ ବ୍ୟବହାର କରି ଅଧିକ ବିପଦ ଥିବା ଲୋକଙ୍କ ଯତ୍ନ ନେବା ଦିଗରେ ପଦକ୍ଷେପ ଗ୍ରହଣ କରାଯାଇଛି। ଯାହାଦ୍ୱାରା ମୃତ୍ୟୁହାର କମି ପାରୁଛି । ଜୁନ ମଧ୍ୟଭାଗରେ ମୃତ୍ୟୁହାର ପ୍ରାୟ 3.33% ଥିବା ବେଳେ ଆଜି ଏହା 2.25%କୁ ହ୍ରାସ ପାଇଛି ।
ତ୍ରିସ୍ତରୀୟ ହସ୍ପିଟାଲ ଭିତ୍ତିଭୂମି ସହିତ ତ୍ୱରିତ ଏବଂ ନିରବଚ୍ଛିନ୍ନ ରୋଗୀଙ୍କୁ ଚିକିତ୍ସା ଯୋଗାଇ ଦେବା ଫଳରେ ସୁସ୍ଥତା ସଂଖ୍ୟାରେ କ୍ରମାଗତ ବୃଦ୍ଧି ପାଇବାରେ ସାହାଯ୍ୟ କରିଛି । କ୍ରମାଗତ ପଞ୍ଚମ ଦିନ ପାଇଁ ଭାରତରେ ଦୈନିକ 30,000ରୁ ଅଧିକ ରୋଗୀ ଆରୋଗ୍ୟ ହୋଇଥିବା ଦେଖିବାକୁ ମିଳିଛି ।
ଶୀଘ୍ର ଚିହ୍ନଟ ଏବଂ ଏକାନ୍ତବାସ ଉପରେ କେନ୍ଦ୍ର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ପ୍ରୟାସ, ହସ୍ପିଟାଲରେ ଚିକିତ୍ସିତ ହେଉଥିବା ରୋଗୀଙ୍କୁ ପ୍ରଭାବୀ ଚିକିତ୍ସା, କେନ୍ଦ୍ରୀୟ ଦଳର ପର୍ଯ୍ୟାୟକ୍ରମେ ପରିଦର୍ଶନ ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ଡାକ୍ତରଙ୍କ ସହିତ ନୂଆଦିଲ୍ଲୀ ଏମ୍ସ ବିଶେଷଜ୍ଞମାନଙ୍କ ପରାମର୍ଶ ଫଳରେ ଆରୋଗ୍ୟ ହାରରେ କ୍ରମାଗତ ଭାବରେ ଉନ୍ନତି ହେଉଛି ।
ଜୁନ ମଧ୍ୟଭାଗରେ ଆରୋଗ୍ୟ ହାର ପ୍ରାୟ 53% ଥିବାବେଳେ ଆଜି ଏହି ହାର 64%ରୁ ଅଧିକକୁ ବୃଦ୍ଧି ପାଇଛି । ଗତ 24 ଘଣ୍ଟା ମଧ୍ୟରେ 35,176 ରୋଗୀ ସୁସ୍ଥ ହୋଇ ଘରକୁ ଫେରିଥିବା ବେଳେ ମୋଟ ସୁସ୍ଥ ସଂଖ୍ୟା 9,52,743 ରେ ପହଞ୍ଚିଛି ।
ପ୍ରତିଦିନ ଆରୋଗ୍ୟଙ୍କ ସଂଖ୍ୟା ବଢ଼ିବା ସହିତ ସୁସ୍ଥ ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ ମଧ୍ୟ କ୍ରମାଗତ ଭାବରେ ବୃଦ୍ଧି ପାଉଛି । ବର୍ତ୍ତମାନ, ଏହି ସଂଖ୍ୟା 4,55,755 ରହିଛି । ବର୍ତ୍ତମାନ ଦେଶରେ ପ୍ରକୃତ ସକ୍ରିୟ ରୋଗୀ ସଂଖ୍ୟା 4,96,988 ରହିଛି ଏବଂ ସମସ୍ତେ ଡାକ୍ତରୀ ତତ୍ତ୍ଵାବଧାନରେ ଅଛନ୍ତି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ୍ ଭାରିଆଣ୍ଟ ଓମିକ୍ରନ ସମ୍ପର୍କିତ ସୂଚନା
‘‘ବିପଦ ରହିଥିବା’’ ଦେଶରୁ ଆସିଥିବା 11 ଟି ଆନ୍ତର୍ଜାତିକ ବିମାନର 3476 ଜଣ ଯାତ୍ରୀଙ୍କୁ ଯାଞ୍ଚ କରାଯିବା ପରେ 6 ଟି କୋଭିଡ୍-19 ପଜିଟିଭ୍ କେସ୍ ବିଷୟରେ ସୂଚନା ଦିଆଯାଇଛି
ପଜିଟିଭ୍ ଯାତ୍ରୀଙ୍କର ନମୁନାକୁ ଜେନୋମିକ୍ ସିକୁଏନ୍ସିଂ ପାଇଁ ପଠାଯାଇଛି
ପରିବର୍ତ୍ତିତ ପରିସ୍ଥିତି ଉପରେ ଭାରତ ସରକାର ନିରନ୍ତର ନଜର ରଖିଛନ୍ତି
କୋଭିଡ୍ -19 ର ନୂତନ ଭାବରେ ଚିହ୍ନଟ ହୋଇଥିବା ଭାରିଆଣ୍ଟର ନିୟନ୍ତ୍ରଣ ଏବଂ ପରିଚାଳନା ପାଇଁ ଜନସ୍ୱାସ୍ଥ୍ୟ ପଦକ୍ଷେପ ଭାବରେ, କେନ୍ଦ୍ର ଦ୍ବାରା ଜାରି କରାଯାଇଥିବା ନିର୍ଦ୍ଦେଶନାମା ଅନୁସାରେ ଅନ୍ତର୍ଜାତୀୟ ଯାତ୍ରୀଙ୍କ ପାଇଁ ସ୍ୱତନ୍ତ୍ର ନିର୍ଦ୍ଦେଶାବଳୀ ଜାରି କରାଯିବାର ପ୍ରଥମ ଦିନରେ ଛଅ ଜଣ ଯାତ୍ରୀ କୋଭିଡ୍ ପଜିଟିଭ୍ ଥିବା ଜଣାଯାଇଛି। ଏହି ନୂତନ ଭାରିଆଣ୍ଟକୁ ବିଶ୍ବ ସ୍ବାସ୍ଥ୍ୟ ସଙ୍ଗଠନ ଦ୍ବାରା ଭାରିଆଣ୍ଟ ଅଫ୍ କନ୍ସର୍ଣ୍ଣ  ଭାବରେ ବିବେଚିତ କରାଯାଇଛି।
‘‘ବିପଦ ରହିଥିବା’’ ଦେଶରୁ ଆଜି ମଧ୍ୟ ରାତ୍ରରୁ ଅପରାହ୍ନ 4 ଘଟିକା ମଧ୍ୟରେ ଲକ୍ଷ୍ମୌକୁ ଛାଡ଼ି ବିଭିନ୍ନ ଏୟାରପୋର୍ଟରେ 11 ଟି ଆନ୍ତର୍ଜାତିକ ବିମାନ ପହଞ୍ଚିଛି। ଏଥିରେ ସମୁଦାୟ 3476 ଜଣ ଯାତ୍ରୀ ରହିଛନ୍ତି।
ସମସ୍ତ 3476 ଜଣ ଯାତ୍ରୀଙ୍କର ଆରଟି ପିସିଆର ପରୀକ୍ଷା କରାଯାଇଛି ଏବଂ ମାତ୍ର 06 ଜଣ ଯାତ୍ରୀଙ୍କ ଠାରେ କୋଭିଡ୍- 19 ପଜିଟିଭ୍ ଥିବା ଜଣାଯାଇଛି।
କୋଭିଡ୍ 19 ପଜିଟିଭ୍ ଯାତ୍ରୀଙ୍କର ନମୁନାକୁ ଆଇଏନଏସଏସିଓଜି ଲ୍ୟାବକୁ ସମ୍ପୂର୍ଣ୍ଣ ଜେନୋମିକ୍ ସିକୁଏନ୍ସିଂ ପାଇଁ ପଠାଯାଇଛି। ଭାରତ ସରକାର ପରିବର୍ତ୍ତିତ ପରିସ୍ଥିତି ଉପରେ ସମ୍ପୂର୍ଣ୍ଣ ନଜର ରଖିଛନ୍ତି ଓ ଏହି ମହାମାରୀ ବିପକ୍ଷରେ ସଂଗ୍ରାମରେ ସମସ୍ତ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳ ଗୁଡ଼ିକୁ ସମ୍ପୂର୍ଣ୍ଣ ସହଯୋଗ ପ୍ରଦାନ କରୁଛନ୍ତି।
BS
(Visitor Counter : 152
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସିବିଏସଇ ବୋର୍ଡ ପରୀକ୍ଷା-2021ର ତାରିଖ ଘୋଷଣା କଲେ କେନ୍ଦ୍ର ଶିକ୍ଷା ମନ୍ତ୍ରୀ
ମେ 4, 2021ରୁ 10 ଜୁନ, 2021 ମଧ୍ୟରେ ଅନୁଷ୍ଠିତ ହେବ ଦଶମ ଏବଂ ଦ୍ୱାଦଶ ଶ୍ରେଣୀ ବୋର୍ଡ ପରୀକ୍ଷା : ଶ୍ରୀ ରମେଶ ପୋଖରିୟାଲ ‘ନିଶଙ୍କ’
15 ଜୁଲାଇ, 2021 ସୁଦ୍ଧା ପ୍ରକାଶ ପାଇବ ପରୀକ୍ଷା ଫଳ
ଦ୍ୱାଦଶ ଶ୍ରେଣୀ ପ୍ରାକ୍ଟିକାଲ ପରୀକ୍ଷା ମାର୍ଚ୍ଚ ପହିଲା, 2021ରୁ ଆରମ୍ଭ ହେବ : କେନ୍ଦ୍ର ଶିକ୍ଷା ମନ୍ତ୍ରୀ
କେନ୍ଦ୍ର ଶିକ୍ଷା ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’ ଆଜି ସିବିଏସଇ ବୋର୍ଡ ପରୀକ୍ଷାର ତାରିଖ ଘୋଷଣା କରିଛନ୍ତି। ଶ୍ରୀ ପୋଖରିୟାଲ କହିଛନ୍ତି ଯେ ଦଶମ ଏବଂ ଦ୍ୱାଦଶ ଶ୍ରେଣୀ ବୋର୍ଡ ପରୀକ୍ଷା ମେ 4 2021ରୁ 10 ଜୁନ, 2021 ମଧ୍ୟରେ ଅନୁଷ୍ଠିତ ହେବ। ସେହିପରି 15 ଜୁଲାଇ, 2021 ସୁଦ୍ଧା ଦଶମ ଏବଂ ଦ୍ୱାଦଶ ଶ୍ରେଣୀ ପରୀକ୍ଷା ଫଳ ପ୍ରକାଶ ପାଇବ। ସେ ଆହୁରି କହିଥିଲେ ଯେ ଦ୍ୱାଦଶ ଶ୍ରେଣୀ ପ୍ରାକ୍ଟିକାଲ ପରୀକ୍ଷା ମାର୍ଚ୍ଚ ପହିଲା, 2021ରୁ ଆରମ୍ଭ ହେବ।
ଶ୍ରୀ ପୋଖରିୟାଲ କହିଥିଲେ ଯେ କୋଭିଡ-19 ମହାମାରୀ କାରଣରୁ ଛାତ୍ରଛାତ୍ରୀ, ଶିକ୍ଷକ ଏବଂ ବିଦ୍ୟାଳୟଗୁଡ଼ିକ ଅପ୍ରତ୍ୟାଶିତ ଏବଂ ଅନିଶ୍ଚିତ ପରିସ୍ଥିତିର ସମ୍ମୁଖୀନ ହୋଇଛନ୍ତି। କିନ୍ତୁ ଛାତ୍ରଛାତ୍ରୀ ଯେପରି ପାଠପଢ଼ାରେ କୌଣସି ଅସୁବିଧାର ସମ୍ମୁଖୀନ ନହେବେ ସେଥିପାଇଁ ଶିକ୍ଷକମାନେ ଅବିରାମ ଗତିରେ କାର୍ଯ୍ୟ କରିଚାଲିଛନ୍ତି। ଶିକ୍ଷାଦାନ ପାଇଁ ନୂଆ କୌଶଳ ଏବଂ ପଦ୍ଧତି ଆପଣାଇବା ପାଇଁ କଠିନ ପରିଶ୍ରମ କରିଥିବାରୁ ସେ ଶିକ୍ଷକମାନଙ୍କୁ ପ୍ରଶଂସା କରିଥିଲେ। ଡିଜିଟାଲ ମାଧ୍ୟମରେ ପାଠପଢ଼ା ପାଇଁ ପ୍ଲାଟଫର୍ମ ଏବଂ ବିଷୟବସ୍ତୁ ଯୋଗାଇ ଦେବା ସକାଶେ ସରକାରଙ୍କ ପକ୍ଷରୁ ଗ୍ରହଣ କରାଯାଇଥିବା ବିଭିନ୍ନ ପଦକ୍ଷେପ ଉପରେ ସେ ଆଲୋକପାତ କରିଥିଲେ।
ଶ୍ରୀ ପୋଖରିୟାଲ କହିଥିଲେ ଯେ ଛାତ୍ରଛାତ୍ରୀ, ଶିକ୍ଷକ ଏବଂ ଅଭିଭାବକଙ୍କ ଠାରୁ ମିଳିଥିବା ପରାମର୍ଶ ଆଧାରରେ ତାରିଖ ସମ୍ପର୍କରେ ନିଷ୍ପତ୍ତି ଗ୍ରହଣ କରାଯାଇଛି।
କେନ୍ଦ୍ରମନ୍ତ୍ରୀ ଏହି ଅବସରରେ ନୂତନ ବର୍ଷର ଅଭିନନ୍ଦନ ଜ୍ଞାପନ କରିବା ସହିତ ଛାତ୍ରଛାତ୍ରୀଙ୍କୁ ବୋର୍ଡ ପରୀକ୍ଷା ଓ ଭବିଷ୍ୟତ ଜୀବନ ପାଇଁ ସଫଳତା କାମନା କରିଥିଲେ।
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ଯୁବକମାନେ ଏହି ସପ୍ତାହରେ ସ୍ବଚ୍ଛତାକୁ ବାଛିଛନ୍ତି
ଭାରତୀୟ ସ୍ବଚ୍ଛତା ଲିଗର ଦ୍ବିତୀୟ ସଂସ୍କରଣରେ 4000 ରୁ ଅଧିକ ସହରର ଟିମ୍ ସାମିଲ୍
ଭାରତୀୟ ସ୍ବଚ୍ଛତା ଲିଗ୍  ର ଦ୍ବିତୀୟ ସଂସ୍କରଣରେ 4000 ରୁ ଅଧିକ ସହରର ଅଂଶଗ୍ରହଣ ସହିତ ସ୍ବଚ୍ଛ ଭାରତ ମିଶନ ସହରୀକୁ ନୂତନ ଗତି ମିଳିଛି। ଆଇଏସଏଲ୍ ସ୍ବଚ୍ଛତା ସହିତ ସାମିଲ୍ କାର୍ଯ୍ୟରେ ଯୁବକମାନଙ୍କ ଅଂଶଗ୍ରହଣକୁ ପ୍ରୋତ୍ସାହିତ କରିବା ପାଇଁ ସହର ମଧ୍ୟରେ ଯୁବକମାନଙ୍କ ନେତୃତ୍ବ ଥିବା ଏକ ଅଭିନବ ପଦକ୍ଷେପ ଅଟେ। ଆଇଏସଏଲ ର ଅଂଶ ଭାବରେ, ଭିନ୍ନ ଭିନ୍ନ ସହରର ଟିମ ସ୍ବଚ୍ଛତା ଚାମ୍ପିୟନ ଭାବରେ ସମୁଦ୍ରତଟ, ପର୍ଯ୍ୟଟନ ସ୍ଥଳ ଏବଂ ପାହାଡ଼ ଗୁଡ଼ିକର ଉତ୍ସାହର ସହିତ ସଫା କରୁଛନ୍ତି। ସ୍ବଚ୍ଛ ଭାରତ ମିଶନ- ସହର  ଅନ୍ତର୍ଗତ 2022 ରେ ଆଇଏସଏଲ୍ ର ଉଦ୍ଘାଟନି ସଂସ୍କରଣ ଆଜି ଏକ ବଡ଼ ସଫଳତାରେ ପ୍ରମାଣିତ ହୋଇଛି। ସହରକୁ ଆବର୍ଜନା ମୁକ୍ତ କରିବା ପାଇଁ ଏହି ଅଭିଯାନରେ ପଚାଶ ହଜାର ସ୍ବୟଂସେବକ ସାମିଲ୍ ହୋଇଛନ୍ତି।
ସ୍ବଚ୍ଛତା ପକ୍ଷ – ସ୍ବଚ୍ଛତା ହିଁ ସେବା 2023 ର ଆୟୋଜନ 15 ସେପ୍ଟେମ୍ବର ରୁ 2 ଅକ୍ଟୋବର ମଧ୍ୟରେ କରାଯାଉଛି। 2 ଅକ୍ଟୋବରର ଏହି ଦିନ ମହାତ୍ମା ଗାନ୍ଧୀଙ୍କ ଜୟନ୍ତୀ ଅବସରରେ ସ୍ବଚ୍ଛ ଭାରତ ଦିବସ  ଭାବରେ ପାଳନ କରାଯାଉଛି। ଆଇଏସଏଲ୍, ସଫାଇ ମିତ୍ର ସୁରକ୍ଷା ଶିବିର ଏବଂ ସ୍ବଚ୍ଛତା ଦିବସ ଏହି ସ୍ବଚ୍ଛତା ପକ୍ଷ ଅନ୍ତର୍ଗତ ପରିଚ୍ଛନ୍ନତାର ଭିନ୍ନ ଭିନ୍ନ ଅଭିଯାନ ଅଟେ।
ଆଇଏସଏଲ୍ 2.0 ପାଇଁ ସହର ଗୁଡ଼ିକ ସିଟି ଟିମର ଆକର୍ଷଣୀୟ ନାମ ଚୟନ କରିଛନ୍ତି। ଏଥିପାଇଁ ଟିମର କ୍ୟାପଟେନ ଓ ଆମ୍ବାସଡରଙ୍କର ଯେଉଁ ନାମ ଚୟନ କରାଯାଇଛି ସେଥିରେ ରହିଛନ୍ତି ଶୀର୍ଷ ବ୍ୟାଡମିଣ୍ଟନ ଖେଳାଳୀ ପିଭି ସିନ୍ଧୁ, ପ୍ଲଗମ୍ୟାନ ରିପୁଦମାନ ବେଭଲି, ପେଡଲର ସ୍ବସ୍ତିକା ଘୋଷ, ରାମବୀର ତନୱର, ଡିଫେଣ୍ଡିଂ ଚାମ୍ପିୟନ ଚଣ୍ଡିଗଡ଼ ଚ୍ୟାଲେଞ୍ଜର୍ସ, ହୁନସର ହିରୋଜ୍, ଭିକଟାମସିଂହପୁରମ୍, ଦାନ୍ଦେଲି ସ୍ବଚ୍ଛତା ୱାରିୟର୍ସ, କୁସ୍ତାଗି ଚାମ୍ପିୟନ୍ସ ଓ ଆର୍ସିକେରେ ଆର୍ମି ପ୍ରଥମ ଟିମ୍ ଭାବରେ ପଞ୍ଜୀକୃତ ହୋଇଥିଲେ।
ସ୍ବଚ୍ଛତା ପାଇଁ ଜନ ଆନ୍ଦୋଳନ ଏବଂ ଆଇଏସଏଲ୍ 2.0 ର ଥିମ୍ ଉପରେ ସହରରେ ପ୍ରଭାବୀ ସ୍ବଚ୍ଛତା କାର୍ଯ୍ୟ ଆୟୋଜିତ କରାଯାଇଛି ଏବଂ ସୁନ୍ଦର ଚିତ୍ର ସ୍ଥାପିତ କରାଯାଇଛି। ଏହା ସହିତ ବିଭିନ୍ନ ପ୍ରକାର ମାନବ ଶୃଙ୍ଖଳ ପ୍ରସ୍ତୁତ କରାଯାଇଛି। ଭୋପାଳରେ ଯୋଗ ଦିବସ ଏପରି ସ୍ଥାନରେ ପାଳନ କରାଯାଇଛି ଯେଉଁଠାରେ ପୂର୍ବରୁ ଆବର୍ଜନା ଜମା କରାଯାଉଥିଲା। ଜନ ପ୍ରତିନିଧି, ଏନସିସି କ୍ୟାଡେଟ୍, ସ୍କାଉଟ୍ ତଥା ଗାଇଡ୍ ଏବଂ ଜନସାଧାରଣ ଏହି ପରିବର୍ତ୍ତିତ ଏବଂ ସ୍ବଚ୍ଛ ପରିବେଶରେ ଯୋଗ ଦିବସ ପାଳନ କରିବା ପାଇଁ ଏକାଠି ଆସିଛନ୍ତି।
କର୍ଣ୍ଣାଟକର ଦେବନଗରୀରେ ଭାରତର ଚିତ୍ର କରିବା ପାଇଁ ପ୍ରାୟ 4000 ପିଲାମାନେ ଏକ କାର୍ଯ୍ୟକ୍ରମରେ ଭାଗ ନେଇଛନ୍ତି, ଗତ ଚାମ୍ପିୟନ ଟିମ୍ ଚଣ୍ଡିଗର୍ଡ଼ ଚ୍ୟାଲେଞ୍ଜର୍ସ 10,000 ଲୋକମାନଙ୍କୁ ଖାଦ୍ୟ ପ୍ରଦାନ ପାଇଁ ଏକ ଏସୟୁପି ମୁକ୍ତ ମହା ଲଂଗରର ଆୟୋଜନ କରିଛନ୍ତି ଯେତେବେଳେ କି ଆଲ୍ଲେପିରେ ହ୍ରଦର ପରିଚ୍ଛନ୍ନତା ପାଇଁ ‘ସେଭ୍ ଦ ଲେକ୍’ ନାମକ ଏକ ଜଳ ଶୋଭାଯାତ୍ରାର ଆୟୋଜନ କରାଯାଇଥିଲା।
ଚଳିତ ସପ୍ତାହରେ ବିଭିନ୍ନ ରାଜ୍ୟର ମୁଖ୍ୟମନ୍ତ୍ରୀ ସାମିଲ୍ ହୋଇଥିଲେ ଏବଂ ନାଗରିକଙ୍କୁ ସ୍ବଚ୍ଛତା ପାଇଁ ଜନ ଆନ୍ଦୋଳନରେ ଭାଗ ନେବା ପାଇଁ ପ୍ରୋତ୍ସାହିତ କରିଛନ୍ତି। ଉତ୍ତର ପ୍ରଦେଶର ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟ ନାଥ ସ୍ବଚ୍ଛତା ହିଁ ସେବା ଅନ୍ତର୍ଗତ 5 ଜଣ ସଫାଇ ମିତ୍ରଙ୍କୁ ସମ୍ମାନିତ କରିଛନ୍ତି ଏବଂ ଆଇଏସଏଲ୍ 2.0 ଟି ସାର୍ଟ ଓ ଟୋପି ମଧ୍ୟ ବିତରଣ କରାଯାଇଥିଲା। ମଣିପୁରର ମୁଖ୍ୟମନ୍ତ୍ରୀ ଏନ ବିରେନ୍ ସିଂ ମଣିପୁରରେ ସ୍ବଚ୍ଛତା ହିଁ ସେବା ଅଭିଯାନର ଉଦ୍ଘାଟନ କରିଛନ୍ତି ଏବଂ ପ୍ରତ୍ୟେକ ନାଗରିକଙ୍କୁ ସ୍ବଚ୍ଛ ଭାରତ ପାଇଁ ଯୋଗଦାନ ଦେବା ନିମନ୍ତେ ଅନୁରୋଧ କରିଛନ୍ତି। ଉତ୍ତରାଖଣ୍ଡର ମୁଖ୍ୟମନ୍ତ୍ରୀ ପୁଷ୍କର ସିଂ ଧାମୀ 10, 5 ଓ 2 କିଲୋମିଟର ଦୂରତାର ‘ସ୍ବଚ୍ଛତା ଲିଗ୍ ମାରାଥନ୍’ କୁ ସବୁଜ ପତାକା ଦେଖାଇ ଭାରତୀୟ ସ୍ବଚ୍ଛତା ଲିଗର ଶୁଭାରମ୍ଭ କରିଛନ୍ତି।
BS
(Visitor Counter : 34
ଯୋଗାଯୋଗ ମନ୍ତ୍ରଣାଳୟ
ସୂଚନା ଓ ପ୍ରଯୁକ୍ତିବିଦ୍ୟା କ୍ଷେତ୍ରରେ ସହଯୋଗ ପାଇଁ ଭାରତ-ଜାପାନ ମଧ୍ୟରେ ସ୍ଵାକ୍ଷରିତ ବୁଝାମଣାପତ୍ରକୁ କେନ୍ଦ୍ର କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ-ଜାପାନ ମଧ୍ୟରେ ସୂଚନା ଓ ଯୋଗାଯୋଗ କ୍ଷେତ୍ରରେ ବୈଷୟିକ ଜ୍ଞାନର ଆଦାନ ପ୍ରଦାନ ଓ ସହଯୋଗ ନେଇ ରାଜିନାମା  ଅନୁମୋଦିତ ହୋଇଛି । ଏହାଫଳରେ ଭାରତ-ଜାପାନ ମଧ୍ୟରେ ଦ୍ଵିପାକ୍ଷିକ ସହଯୋଗ ମଜଭୁତ ହେବା ସହ ଯୋଗାଯୋଗ କ୍ଷେତ୍ରରେ ମଧ୍ୟ ଆପୋସ ବୁଝାମଣା ବୃଦ୍ଧି ପାଇବ । ବୈଶ୍ୱିକ ଭାଗିଦାରୀ ଓ ସ୍ଵତନ୍ତ୍ର ରଣନୀତି ଯୋଗୁଁ ଯୋଗାଯୋଗ କ୍ଷେତ୍ରରେ ଜାପାନ ବିଶ୍ଵରେ ଅଗ୍ରଣୀ ଭୂମିକା ଗ୍ରହଣ କରୁଥିବା ଦୃଷ୍ଟିରୁ ଭାରତ ମଧ୍ୟ ଏହି ରାଜିନାମାରେ ବିଶେଷ ଲାଭାନ୍ଵିତ ହେବ ।
ଏହି ସହଯୋଗ ପତ୍ର  ଯୋଗୁଁ ଦୁଇଦେଶ ମଧ୍ୟରେ 5ଜି ନେଟୱାର୍କ, ଦୂରସଞ୍ଚାର ନିରାପତ୍ତା, ବୁଜାଜାହାଜ କେବୁଲ, ଯୋଗାଯୋଗ ଉପକରଣଗୁଡିକର ମାନକ ପ୍ରମାଣପତ୍ର, ଅତ୍ୟାଧୁନିକ ୱାୟେରଲେସ ପ୍ରଯୁକ୍ତି ଜ୍ଞାନର ଉପଯୋଗ, ଆଇସିଟି ସାମର୍ଥ୍ୟ ବିକାଶ, ସର୍ବସାଧାରଣ ନିରାପତ୍ତା ଓ ବିପର୍ଯ୍ୟୟ ପ୍ରଶମନ, କୃତିମ ମେଧାଶକ୍ତି , ସ୍ପେକ୍ଟ୍ରମ ଚେନ ଇତ୍ୟାଦି ବହୁ କ୍ଷେତ୍ରରେ ଉଭୟ ଦେଶର ସହଯୋଗ ବୃଦ୍ଧି ପାଇବ ।
ଏହାବ୍ୟତୀତ ଏହି ଏମଓସି ଯୋଗୁଁ ବୈଶ୍ଵିକ ମାନକ ପ୍ରକ୍ରିୟାରେ ମଧ୍ୟ ଭାରତକୁ ସ୍ଥାନ ମିଳିବା ପାଇଁ ସୁଯୋଗ ସୃଷ୍ଟି ହେବ । ଆଇସିଟି ବୈଶ୍ଵିକ ଜ୍ଞାନର ସହଯୋଗ ଯୋଗୁଁ ଦେଶର ଆଇସିଟି ଭିତ୍ତିଭୂମି ବିକଶିତ ହେବ । ଭବିଷ୍ୟତରେ ବୁଜାଜାହାଜ କେବୁଲ ନେଟୱାର୍କ ଯୋଗୁଁ ଏହି ବୈଶ୍ଵିକ ଜ୍ଞାନ ମୂଳ ଭୂଖଣ୍ଡ ସହ ଦୂରଦୂରାନ୍ତ ଅଞ୍ଚଳର ଯୋଗାଯୋଗରେ ଅଭିବୃଦ୍ଧି ଘଟିବ । ଆଇସିଟି କ୍ଷେତ୍ରରେ ମାନବିକ ସାମର୍ଥ୍ୟ ବୃଦ୍ଧି ଯୋଗୁଁ ଷ୍ଟାର୍ଟଅପ ବାତାବରଣ ମଧ୍ୟ ଅନୁକୂଳ ହେବା ସହ ଆତ୍ମନିର୍ଭର ଭାରତ ଲକ୍ଷ୍ୟ ହାସଲ ଦିଗରେ ସହାୟକ ହେବ ।
ରାଷ୍ଟ୍ରପତିଙ୍କ ସଚିବାଳୟ
ଫେବୃଆରୀ ୧୯ରୁ ୨୨ ରାଷ୍ଟ୍ରପତିଙ୍କ ଓଡ଼ିଶା ଓ ଆନ୍ଧ୍ରପ୍ରଦେଶ ଗସ୍ତ
ରାଷ୍ଟ୍ରପତି ଶ୍ରୀ ରାମନାଥ କୋବିନ୍ଦ ଫେବୃଆରୀ ୧୯ରୁ ୨୨, ୨୦୨୨ରେ ଓଡ଼ିଶା ଏବଂ ଆନ୍ଧ୍ରପ୍ରଦେଶ ଗସ୍ତ କରିବେ ।
ଫେବୃଆରୀ ୨୦, ୨୦୨୨ରେ ରାଷ୍ଟ୍ରପତି ପୁରୀ ଠାରେ ଗୋଡ଼ୀୟ ମଠ ଏବଂ ମିଶନର ପ୍ରତିଷ୍ଠାତା ଶ୍ରୀମଦ ଭକ୍ତି ସିଦ୍ଧାନ୍ତ ସରସ୍ବତୀ ଗୋସ୍ବାମୀ ପ୍ରଭୁପାଦଙ୍କର ତିନି ବର୍ଷିଆ ୧୫୦ତମ ଜନ୍ମବାର୍ଷିକୀ ସମାରୋହକୁ ଉଦଘାଟନ କରିବେ ।
ଫେବୃଆରୀ ୨୧, ୨୦୨୨ରେ ରାଷ୍ଟ୍ରପତି ବିଶାଖାପାଟଣା ଠାରେ ଫ୍ଲିଟ୍ ରିଭ୍ୟୁ ଏବଂ ଫ୍ଲାଏପାଷ୍ଟ ଅବଲୋକନ କରିବେ । ସେନାବାହିନୀର ସର୍ବୋଚ୍ଚ କମାଣ୍ଡର ଭାବେ ଭାରତର ରାଷ୍ଟ୍ରପତି ନିଜର କାର୍ଯ୍ୟକାଳ ସମୟରେ ଗୋଟିଏ ଥର ‘ରାଷ୍ଟ୍ରପତିଙ୍କର ଫ୍ଲିଟ ରିଭ୍ୟୁ’ର ଏକ ଅଂଶବିଶେଷ ସ୍ବରୂପ ଭାରତୀୟ ନୌସେନାର ଫ୍ଲିଟ୍ ରିଭ୍ୟୁ କରିଥାନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମକୁ ସମ୍ବିଧାନ ପ୍ରଦାନ କରିଥିବା ମହାନ ବ୍ୟକ୍ତିତ୍ୱମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛୁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଆମକୁ ସମ୍ବିଧାନ ପ୍ରଦାନ କରିଥିବା ମହାନ ବ୍ୟକ୍ତିତ୍ୱମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବା ସହ ଦେଶ ପାଇଁ ସେମାନେ ଦେଖିଥିବା ସ୍ୱପ୍ନ ପୂରଣ କରିବାକୁ ପ୍ରତିବଦ୍ଧତା ଦୋହରାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି, ସମ୍ବିଧାନ ଦିବସରେ ଆମକୁ ସମ୍ବିଧାନ ପ୍ରଦାନ କରିଥିବା ମହାନ ବ୍ୟକ୍ତିତ୍ୱମାନଙ୍କୁ ଶ୍ରଦ୍ଧାଞ୍ଜଳି ଜଣାଉଛୁ ଓ ଦେଶ ପାଇଁ ସେମାନେ ଦେଖିଥିବା ସ୍ୱପ୍ନ ପୂରଣ କରିବାକୁ ନିଜ ପ୍ରତିବଦ୍ଧତା ଦୋହରାଉଛୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମତଦାନ ଅଧିକାର ସାବ୍ୟସ୍ତ କରିଥିବା ୧୦୬ ବର୍ଷ ବୟସ୍କ ଶ୍ୟାମ ସରଣ ନେଗୀଙ୍କ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୩୪ତମ ଥର ପାଇଁ ମତଦାନ ଅଧିକାର ସାବ୍ୟସ୍ତ କରିଥିବା ୧୦୬ ବର୍ଷ ବୟସ୍କ ଶ୍ୟାମ ସରଣ ନେଗିଙ୍କୁ ପ୍ରଶଂସା କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏହା ପ୍ରଶଂସନୀୟ ଓ ନିର୍ବାଚନରେ ଭାଗ ନେଇ ଗଣତନ୍ତ୍ରକୁ ମଜବୁତ କରିବାରେ ଆମ ଯୁବପୀଢିଙ୍କୁ ପ୍ରେରିତ କରିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅରୁଣାଚଳ ପ୍ରଦେଶର ବିଭିନ୍ନ ଜିଲ୍ଲାରେ ନିଃଶୁଳ୍କ ପାଠାଗାର ସ୍ଥାପନ କରିଥିବାରୁ ନଗୁରାଙ୍ଗ ଲର୍ଣ୍ଣିଂ ଇନଷ୍ଟିଚ୍ୟୁଟର ପ୍ରଧାନମନ୍ତ୍ରୀ ପ୍ରଶଂସା କରିଛନ୍ତି
ଅରୁଣାଚଳ ପ୍ରଦେଶର ବିଭିନ୍ନ ଜିଲ୍ଲାରେ ମାଗଣା ଲାଇବ୍ରେରୀ ଷ୍ଟେଶନ ସ୍ଥାପନ କରିଥିବାରୁ ନଗୁରାଙ୍ଗ ଲର୍ଣ୍ଣିଂ ଇନଷ୍ଟିଚ୍ୟୁଟକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
କେନ୍ଦ୍ରମନ୍ତ୍ରୀ କିରେନ ରିଜିଜୁଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ପ୍ରଶଂସନୀୟ ପ୍ରୟାସ’ ।
SR
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଜାତୀୟ ରାଜପଥ ବ୍ୟବହାରକାରୀଙ୍କ ପାଇଁ ଏକ ଏକୀକୃତ ମୋବାଇଲ୍ ଆପ୍ଲିକେସନ୍ ‘ରାଜମାର୍ଗଯାତ୍ରା' ଆରମ୍ଭ କରିଛି ଏନ୍ଏଚ୍ଏଆଇ
ଭାରତୀୟ ଜାତୀୟ ରାଜପଥ ପ୍ରାଧିକରଣ  ନାଗରିକ- କେନ୍ଦ୍ରିକ ଏକୀକୃତ ମୋବାଇଲ୍ ଆପ୍ଲିକେସନ୍ ‘ରାଜମାର୍ଗଯାତ୍ରା' ର ଶୁଭାରମ୍ଭ ସହିତ ରାଜପଥ ବ୍ୟବହାରକାରୀ ମାନଙ୍କ ଅଭିଜ୍ଞତାକୁ ମଜଭୁତ କରିବା ଦିଗରେ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ନେଇଛି । ଏହି ଉପଭୋକ୍ତା - ଅନୁକୂଳ ଆପ୍ ବର୍ତ୍ତମାନ ଉଭୟ ଗୁଗୁଲ୍ ପ୍ଲେ ଷ୍ଟୋର୍ ଏବଂ ଆଇଓଏସ୍ ଆପ୍ ଷ୍ଟୋର୍ରେ ଡାଉନଲୋଡ୍ ପାଇଁ ଉପଲବ୍ଧ ହେଉଛି, ଯାହା ଯାତ୍ରୀ ମାନଙ୍କୁ ଭାରତୀୟ ଜାତୀୟ ରାଜପଥ ଉପରେ ବିସ୍ତୃତ ସୂଚନା ପ୍ରଦାନ କରିବା ସହିତ ଏକ ଦକ୍ଷ ଅଭିଯୋଗ ସମାଧାନ ବ୍ୟବସ୍ଥା ମଧ୍ୟ ପ୍ରଦାନ କରୁଛି । ଏହି ଆପ୍ ବର୍ତ୍ତମାନ ହିନ୍ଦୀ ଏବଂ ଇଂରାଜୀରେ ଉପଲବ୍ଧ ହେଉଛି ।
‘ରାଜମାର୍ଗଯାତ୍ରା\' ଆପର ମୁଖ୍ୟ ବୈଶିଷ୍ଟ୍ୟ ଗୁଡିକ ହେଉଛି :
ବିସ୍ତୃତ ରାଜପଥ ସୂଚନା : ‘ରାଜମାର୍ଗଯାତ୍ରା' ଜାତୀୟ ରାଜପଥ ବ୍ୟବହାରକାରୀ ମାନଙ୍କ ପାଇଁ ଅତ୍ୟାବଶ୍ୟକ ତଥ୍ୟର ଏକକ ସଂଗ୍ରହାଳୟ ଭାବରେ କାର୍ଯ୍ୟ କରେ । ବାସ୍ତବ ସମୟର ପାଣିପାଗ ଅବସ୍ଥା, ଠିକ୍ ସମୟରେ ପ୍ରସାରଣ ବିଜ୍ଞପ୍ତି, ଏବଂ ନିକଟସ୍ଥ ଟୋଲ୍ ପ୍ଲାଜା, ପେଟ୍ରୋଲ୍ ପମ୍ପ, ଡାକ୍ତରଖାନା, ହୋଟେଲ ଏବଂ ଅନ୍ୟାନ୍ୟ ଅତ୍ୟାବଶ୍ୟକ ସେବା ବିଷୟରେ ସବିଶେଷ ତଥ୍ୟ ପ୍ରାପ୍ତ କରିବାର ସୁଯୋଗ ପ୍ରଦାନ କରିଥାଏ, ଯାହା ଜାତୀୟ ରାଜପଥରେ ଏକ ନିରାପଦ ଏବଂ ସୁରକ୍ଷିତ ଯାତ୍ରା ନିଶ୍ଚିତ କରେ ।
ଚିନ୍ତା - ମୁକ୍ତ ଅଭିଯୋଗ ନିବାରଣ : ଏହି ଆପ୍ ଏକ ଅନ୍ତର୍ନିହିତ ଅଭିଯୋଗ ନିବାରଣ ଏବଂ ବୃଦ୍ଧି କୌଶଳ ସହିତ ସଜ୍ଜିତ । ଉପଭୋକ୍ତାମାନେ ଉତ୍ତମ ସ୍ୱଚ୍ଛତା ପାଇଁ ଜିଓ ଟ୍ୟାଗଡ୍ ଭିଡିଓ କିମ୍ବା ଫଟୋ ସଂଲଗ୍ନ କରି ସହଜରେ ରାଜପଥ ସମ୍ବନ୍ଧୀୟ ସମସ୍ୟା ଗୁଡିକର ରିପୋର୍ଟ କରି ପାରିବେ । ପଞ୍ଜୀକୃତ ଅଭିଯୋଗ ଗୁଡିକର ଏକ ସମୟସୀମା ମଧ୍ୟରେ ସମାଧାନ କରାଯିବ, ଯେକୌଣସି ବିଳମ୍ବ ହେଲେ ସିଷ୍ଟମ – ଜେନେରେଟେଡ୍ ମାମଲାକୁ ଉଚ୍ଚ କର୍ତ୍ତୃପକ୍ଷଙ୍କ ଦୃଷ୍ଟିକୁ ଅଣାଯିବ । ବ୍ୟବହାରକାରୀ ସମ୍ପର୍ଣ୍ଣ ସ୍ୱଚ୍ଛତା ପାଇଁ ନିଜର ଅଭିଯୋଗର ସ୍ଥିତିକୁ ମଧ୍ୟ ଟ୍ରାକ୍ କରି ପାରିବେ ।
ନିର୍ବାଧ ଫାଷ୍ଟଟ୍ୟାଗ୍ ସେବା : ‘ରାଜମାର୍ଗଯାତ୍ରା' ଏହାର ସେବାକୁ ବିଭିନ୍ନ ବ୍ୟାଙ୍କ ପୋର୍ଟାଲ୍ ସହିତ ଏକୀଭୂତ କରେ, ଯାହା ବ୍ୟବହାରକାରୀ ମାନଙ୍କ ପାଇଁ ସେମାନଙ୍କର ଫାଷ୍ଟଟ୍ୟାଗ୍ ରିଚାର୍ଜ କରିବା, ମାସିକ ପାସ୍ ପାଇବା ଏବଂ ଅନ୍ୟାନ୍ୟ ଫାଷ୍ଟଟ୍ୟାଗ୍ ସମ୍ବନ୍ଧୀୟ ବ୍ୟାଙ୍କିଂ ସେବା ଗୁଡିକୁ ଗୋଟିଏ ପ୍ଲାଟଫର୍ମ ମଧ୍ୟରେ ବ୍ୟବହାର କରିଥାଏ ।
ଦାୟିତ୍ୱପୂର୍ଣ୍ଣ ଏବଂ ନିରାପଦ ଡ୍ରାଇଭିଂ ଆଚରଣକୁ ଉତ୍ସାହିତ କରିବା ପାଇଁ ଅତ୍ୟଧିକ ଗତି ସମ୍ପର୍କରେ ସୂଚନା ଦେବା ଏବଂ ସ୍ୱର – ସହାୟତା ମାଧ୍ୟମରେ ସତର୍କ କରିବା ।
ଏହି ଉନ୍ନତିଗୁଡିକ ସହିତ, ‘ରାଜମାର୍ଗଯାତ୍ରା' ରାଜପଥ ବ୍ୟବହାରକାରୀ ମାନଙ୍କ ପାଇଁ ଏକ ନିରବଚ୍ଛିନ୍ନ, ଉପଭୋକ୍ତା - ଅନୁକୂଳ ଅଭିଜ୍ଞତା ସୃଷ୍ଟି କରିବା, ଭାରତୀୟ ଜାତୀୟ ରାଜପଥରେ ଏକ ନିରାପଦ ତଥା ଅଧିକ ଉପଭୋଗ୍ୟ ଯାତ୍ରା ସୃଷ୍ଟି କରିବା ପାଇଁ ଲକ୍ଷ୍ୟ ରଖିଛି ।
ଆଣ୍ଡ୍ରଏଡ୍ ଲିଙ୍କ୍ :
https://play.google.com/store/apps/details?id=com.nhai.rajmargyatra&hl=en_US
ଆଇଓଏସ୍ ଲିଙ୍କ୍ :
https://apps.apple.com/in/app/rajmargyatra/id6449488412
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସଦର ସ୍ୱତନ୍ତ୍ର ଅଧିବେଶନ ଆରମ୍ଭ ହେବା ପୂର୍ବରୁ ପ୍ରଧାନମନ୍ତ୍ରୀଙ୍କ ବକ୍ତବ୍ୟ
ନମସ୍କାର, ସାଥୀମାନେ,
ଚନ୍ଦ୍ର ଅଭିଯାନର ସଫଳତା ପରେ ଚନ୍ଦ୍ରଯାନ-୩ରେ ଆମର ତ୍ରିରଙ୍ଗା ପତାକା ଉଡ଼ୁଛି। ଶିବଶକ୍ତି ପଏଣ୍ଟ ନୂତନ ପ୍ରେରଣାର କେନ୍ଦ୍ର ପାଲଟିଛି ଏବଂ ତ୍ରିରଙ୍ଗା ପଏଣ୍ଟ ଆମକୁ ଗର୍ବରେ ଭରି ଦେଇଛି। ଯେତେବେଳେ ସମଗ୍ର ବିଶ୍ବରେ ଏଭଳି ସଫଳତା ଘଟେ, ସେତେବେଳେ ତାହାକୁ ଆଧୁନିକତା, ବିଜ୍ଞାନ ଓ ପ୍ରଯୁକ୍ତିବିଦ୍ୟା ସହ ମିଶାଇ ଦେଖିବାକୁ ହୋଇଥାଏ। ଆଉ ଯେତେବେଳେ ଏହି ସାମର୍ଥ୍ୟକୁ ବିଶ୍ୱ ଆଗରେ ପ୍ରଦର୍ଶିତ କରାଯାଏ, ସେତେବେଳେ ଏହା ଭାରତ ପାଇଁ ଅନେକ ସମ୍ଭାବନା, ଅନେକ ସୁଯୋଗ ଆମ ସମ୍ମୁଖରେ ଆସି ଠିଆ ହୋଇ ଯାଇଥାଏ। ଜି-୨୦ର ଅଭୂତପୂର୍ବ ସଫଳତା, ୬୦ରୁ ଅଧିକ ସ୍ଥାନରେ ବିଶ୍ୱର ସମସ୍ତ ନେତାମାନଙ୍କୁ ସ୍ୱାଗତ କରିବା, ବିଚାରବିମର୍ଶ ଅଧିବେଶନ, ପ୍ରକୃତ ଭାବନାରେ ସଂଘୀୟ ଢାଞ୍ଚାର ଜୀବନ୍ତ ଅନୁଭବ, ଭାରତର ବିବିଧତା, ଭାରତର ବିଶେଷତା, ସ୍ବତନ୍ତ୍ରତାର ଉତ୍ସବରେ ପରିଣତ ହୋଇଥିଲା। ଜି-୨୦ରେ ଭାରତ ଏଥିପାଇଁ ସବୁବେଳେ ଗର୍ବ ଅନୁଭବ କରିବ ଯେ ଗ୍ଲୋବାଲ ସାଉଥର ଆମେ ସ୍ବର ହୋଇପାରିବୁ। ଆଫ୍ରିକୀୟ ସଂଘର ସ୍ଥାୟୀ ସଦସ୍ୟତା ଏବଂ ସର୍ବସମ୍ମତିକ୍ରମେ ଜି-୨୦ ଘୋଷଣାନାମା ଭଳି ଘଟଣା ଏହି ସମସ୍ତ କଥା ଭାରତର ଉଜ୍ଜ୍ୱଳ ଭବିଷ୍ୟତର ସଙ୍କେତ ଦେଉଛି।
ଗତକାଲି ଅନ୍ତର୍ଜାତୀୟ ସମ୍ମିଳନୀ କେନ୍ଦ୍ର ଯଶୋଭୂମିକୁ ରାଷ୍ଟ୍ର ଉଦ୍ଦେଶ୍ୟରେ ଉତ୍ସର୍ଗ କରାଯାଇଥିଲା। ଗତକାଲି ବିଶ୍ବକର୍ମା ଜୟନ୍ତୀ ଥିଲା, ଭାରତର ବିଶ୍ୱକର୍ମା ସମ୍ପ୍ରଦାୟର ଯେଉଁ ପାରମ୍ପରିକ ପାରିବାରିକ କଳା ରହିଛି ତାହାର ପ୍ରଶିକ୍ଷଣ, ଆଧୁନିକ ଉପକରଣ, ଆର୍ଥିକ ପରିଚାଳନା ଏବଂ ଏକ ନୂତନ ଆଭିମୁଖ୍ୟ ସହିତ ଏହି ବିଶ୍ୱକର୍ମା ଦକ୍ଷତା, ଭାରତର ବିକାଶ ଯାତ୍ରାକୁ ଆଗକୁ ନେବାରେ କିପରି ନିଜର ଭୂମିକା ଗ୍ରହଣ କରୁଛି। ଏହିଭଳି ଗୋଟିଏ ପରେ ଗୋଟିଏ ଭାରତର ଗୌରବକୁ ବଢ଼ାଇବାରେ ଗୋଟିଏ ପ୍ରକାରରେ ଉତ୍ସବର ପରିବେଶ, ଉତ୍ସାହର ପରିବେଶ, ଆତ୍ମବିଶ୍ୱାସର ବାତାବରଣ ସୃଷ୍ଟି କରିଛି, ଯାହା ସମଗ୍ର ଦେଶରେ ଆମ ସମସ୍ତଙ୍କ ମଧ୍ୟରେ ଆତ୍ମବିଶ୍ୱାସର ଏକ ନୂତନ ଭାବନା ସୃଷ୍ଟି କରିଛି । ସେହି ସମୟରେ ସଂସଦର ଏହି ଅଧିବେଶନ, ପାର୍ଶ୍ବଭୂମିରେ ସଂସଦର ଏହି ଅଧିବେଶନ। ଏହା ଏକ କ୍ଷୁଦ୍ର ଅଧିବେଶନ ହୋଇପାରେ, କିନ୍ତୁ ଐତିହାସିକ ନିଷ୍ପତ୍ତି ଦୃଷ୍ଟିରୁ ଏହା ବହୁତ ଗୁରୁତ୍ୱ ବହନ କରେ | ଭାରତର ୭୫ ବର୍ଷର ଯାତ୍ରାରେ ଏହା ଏକ ନୂଆ ପର୍ଯ୍ୟାୟର ଶୁଭାରମ୍ଭ । ଯେଉଁ ସ୍ଥିତିରେ ଏହି ୭୫ ବର୍ଷ ଯାତ୍ରାଥିଲା ତାହା ଅତ୍ୟନ୍ତ ପ୍ରେରଣାଦାୟକ ମୁହୂର୍ତ୍ତ ଥିଲା। ଆଉ ଏବେ ସେହି ଯାତ୍ରାକୁ ଆଗକୁ ବଢ଼ାଇବା ସହ ୨୦୪୭ରେ ନୂଆ ସଂକଳ୍ପ, ନୂତନ ଶକ୍ତି, ନୂଆ ବିଶ୍ୱାସ ଓ ନିର୍ଦ୍ଦିଷ୍ଟ ସମୟ ସୀମା ମଧ୍ୟରେ ଏହି ଦେଶକୁ ଏକ ବିକଶିତ ରାଷ୍ଟ୍ରରେ ପରିଣତ କରିବାକୁ ହେବ। ନିକଟ ଭବିଷ୍ୟତରେ ସମସ୍ତ ନିଷ୍ପତ୍ତି ଏହି ନୂଆ ସଂସଦ ଭବନରେ ନିଆଯିବ। ତେଣୁ ଏହି ଅଧିବେଶନ ଅନେକ ଦୃଷ୍ଟିରୁ ଗୁରୁତ୍ୱପୂର୍ଣ୍ଣ ।
ମୁଁ ସମସ୍ତ ସମ୍ମାନିତ ସଦସ୍ୟମାନଙ୍କୁ ଅନୁରୋଧ କରୁଛି ଯେ ଉତ୍ସାହ ଏବଂ ସକାରାତ୍ମକତାରେ ପରିପୂର୍ଣ୍ଣ ଏହି କ୍ଷୁଦ୍ର ଅଧିବେଶନକୁ ସଦୁପଯୋଗ କରନ୍ତୁ। ଏଥିପାଇଁ ଯଥେଷ୍ଟ ସମୟ ଆସିଯାଇଛି। ଆରୋପ ଏବଂ ପ୍ରତିଆରୋପ କରିବା ପାଇଁ ଜୀବନର କିଛି ମୁହୂର୍ତ୍ତ ଆମକୁ ଉତ୍ସାହ ଓ ଆଶାରେ ଭରି ଦେଇଥାଏ। ମୁଁ ଏହି କ୍ଷୁଦ୍ର ଅଧିବେଶନକୁ ସେହି ଉଜ୍ଜ୍ବଳ ଆଲୋକ ମଧ୍ୟରେ ଦେଖୁଛି । ମୁଁ ଆଶା କରୁଛି ଯେ ଆମେ ସମସ୍ତେ ପୁରୁଣା ନକାରାତ୍ମକତାକୁ ପଛରେ ପକାଇ ସର୍ବୋତ୍ତମ ଉଦ୍ଦେଶ୍ୟ ନେଇ ନୂଆ ସଂସଦରେ ପ୍ରବେଶ କରିବୁ ଏବଂ ନୂତନ ସଂସଦରେ ମୂଲ୍ୟବୋଧକୁ ବୃଦ୍ଧି କରିବାରେ ଆମେ କୌଣସି କସରତ ଛାଡିବୁ ନାହିଁ । ଏହି ଶପଥ ନେବା ପାଇଁ ସମସ୍ତ ସମ୍ମାନିତ ସଦସ୍ୟଙ୍କ ପାଇଁ ଏହା ଏକ ଗୁରୁତ୍ୱପୂର୍ଣ୍ଣ ମୁହୂର୍ତ୍ତ ଅଟେ।
ଆସନ୍ତାକାଲି ଗଣେଶ ଚତୁର୍ଥୀର ପବିତ୍ର ପର୍ବ । ଭଗବାନ ଗଣେଶଙ୍କୁ ବିଘ୍ନହର୍ତ୍ତା ଭାବରେ ବିବେଚନା କରାଯାଏ ଏବଂ ବର୍ତ୍ତମାନ ଭାରତର ବିକାଶ ଯାତ୍ରାରେ କୌଣସି ପ୍ରତିବନ୍ଧକ ରହିବ ନାହିଁ । ପ୍ରତିବନ୍ଧକ ମୁକ୍ତ ଢଙ୍ଗରେ ଭାରତ ସମସ୍ତ ସ୍ୱପ୍ନ ଓ ସଂକଳ୍ପ ପୂରଣ କରିବ। ତେଣୁ ଗଣେଶ ଚତୁର୍ଥୀ ଦିନ ଏହି ନୂଆ ଆରମ୍ଭ ଭାରତର ସମସ୍ତ ସ୍ୱପ୍ନକୁ ସାକାର କରିବାରେ ସହାୟକ ହେବ । ସେଥିପାଇଁ ଏହି ଅଧିବେଶନ ସଂକ୍ଷିପ୍ତ ହୋଇପାରେ, କିନ୍ତୁ ଏହା ବହୁତ ଗୁରୁତ୍ୱପୂର୍ଣ୍ଣ |
ଆପଣଙ୍କୁ ବହୁତ ବହୁତ ଧନ୍ୟବାଦ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶରେ ଅଗ୍ନିକାଣ୍ଡରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ସମବେଦନା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶରେ ଅଗ୍ନିକାଣ୍ଡ ଘଟଣାରେ ମୃତ୍ୟୁବରଣ କରିଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି । ଆହତଙ୍କ ଶୀଘ୍ର ଆରୋଗ୍ୟ ପାଇଁ ସେ ପ୍ରାର୍ଥନା ମଧ୍ୟ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରି କରିଛି:
“ମଧ୍ୟପ୍ରଦେଶର ଇନ୍ଦୋରରେ ଘଟିଥିବା ଅଗ୍ନିକାଣ୍ଡ ଅତ୍ୟନ୍ତ ଦୁଃଖଦାୟକ । ଏହି ଦୁଃଖଦ ଘଟଣାରେ ପ୍ରାଣ ହରାଇଥିବା ପରିବାରବର୍ଗଙ୍କୁ ମୁଁ ଗଭୀର ସମବେଦନା ଜଣାଉଛି । ସମସ୍ତ ଆହତଙ୍କ ଶୀଘ୍ର ଅ।ରୋଗ୍ୟ କାମନା କରୁଛି: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
HS
(